Emakeele ausammas

Emakeele ausammas on Kadrinas Kadrina Keskkooli kõrvale püstitatud eesti keelele pühendatud ausammas. Monument sündis ajakirjanik Rein Siku eestvedamisel ja annetustest kogutud raha toel. Aabitsakuke stiliseeritud pead kujutaval rahnul on kiri "Sõna seob" (keeleteadlase Mart Mägeri idee).

Monumendi valmimisega seotud kronoloogia 
 1990. aasta sügisel avaldati ajalehtedes sambakavandi konkursi tingimused. Esitamise tähtpäevaks määrati 1991. aasta mai. 
 10. juunil 1991 tuli Kadrinas kokku konkursi žürii (Jaak Soans, Ekke Väli, Avo Järve, Silvi Viise ja Rein Sikk). Võitjaks tunnistati skulptuuriüliõpilase Vergo Verniku ja arhitekt Raul Kõllamaa kavand "Põrgupõhja Jürka".
 Teose valmistamine vältas 1991. aasta suvest kuni 1994. aasta kevadeni. Mais toodi taies osadena Tartu töökojast Kadrinasse. 
 Ausammas avati pidulikult 21. mail 1994. Tseremoonial lausus avasõnad Mikk Mikiver.

Viited 

Eesti mälestusmärgid
Kadrina